Tiltale for bl.a. spirituskørsel efter færdselslovens § 117, jf. § 53, stk. 1 og overtrædelse af færdselslovens § 117 a, stk. 2, nr. 2. Påstand om førerretsfrakendelse samt konfiskation
Ret: Retten i Nykøbing Falster (1. instans)
Faggruppe: Straffesag — Tilståelsessag
Sagsemner: Færdsel;

/

RETTEN I NYKØBING F.

D O M

afsagt den 2. september 2009

Rettens nr. 1-1865/2009
Politiets nr. 1900-80201-00567-08

Anklagemyndigheden
mod
Tiltalte
CPR nr. (Født 1956)

Denne sag er behandlet som tilståelsessag.

Retsmødebegæring er modtaget den 23. juni 2009.

Tiltalte er tiltalt for

1.

spirituskørsel efter færdselslovens § 117, jf. § 53, stk. 1, ved torsdag den 10.
juli 2008 kl. 21.43 at have ført personbil, Reg. nr., ad Voldgade mod øst ud for
nr. 10 i Vordingborg Kommune, efter at have indtaget spiritus i et sådant
omfang, at alkoholkoncentrationen i blodet under eller efter kørslen oversteg
0,50 promille.

2.

færdselslovens § 117a, stk. 2, nr. 2, ved at have foretaget den under forhold 1
beskrevne kørsel, selv om han var frakendt førerretten.

3.

spirituskørsel efter færdselslovens § 117, jf. § 53, stk. 1, ved den 07.
september 2008 kl. 08.55 at have ført personbil, Reg. nr. ad Højbro ud for nr.
19, Køng i Lundby efter at have indtaget spiritus i et sådant omfang, at
alkoholkoncentrationen i blodet under eller efter kørslen oversteg 0,50
promille.

4.

færdselslovens § 117a, stk. 2, nr. 2, ved at have foretaget den under forhold 3
beskrevne kørsel, selv om han var frakendt førerretten.

Std 75284



/

Side 2/4

5.
(frafaldet)

Påstande

Anklagemyndigheden har nedlagt påstand om fængsel og ubetinget fører-
retsfrakendelse i medfør af færdselslovens § 126, stk. 1, nr. 1.

Der er endvidere nedlagt påstand om konfiskation af personbil af mærket
Mitsubishi, tidligere Reg. nr. i medfør af færdselslo-vens § 133 a, stk. 1.

Tiltalte har erkendt sig skyldig.

Sagens oplysninger

Tiltalte har blandt andet forklaret vedrørende for-hold 1 og 2, at det var
rigtigt, at han kørte på tid og sted som anført i retsmø-debegæringen. Han
havde drukket almindelig øl forud for kørslen. Han må erkende, at han er
alkoholiker. Det kan godt passe, at hans promille var 2,37 en halv time efter
kørslen, og det kan godt passe, at det svarede til, at han havde 9-10
uforbrændte genstande i kroppen. Hvis man vækker ham klok-ken fem om
morgenen, er det den samme promille. Han ville bare op til Vordingborg
festuge og høre Smokey, så han tog chancen. Han ved godt han ikke må køre
bil, fordi han har fået frakendt køreretten. Han har haft bilen i ca 8 måneder.
Han bor på landet og han har hund og dame, og de kan jo ikke være på en
knallert. Vedrørende forhold 3 og 4 forklarede han, at det er rig-tigt nok, også
at politiet tog hans bil. Det var tidligt om morgenen, så han har haft alkohol i
kroppen fra dagen i forvejen. Den målte promille på 1,93 svarende til 7-8
uforbrændte genstande kan godt passe.

Der blev den 10. juli 2008 kl. 22.04 taget en blodprøve fra tiltalte. I blodprø-
ven blev der fundet en mindsteværdi på 2,37 promille alkohol.

Der blev den 7. september 2008 kl. 09.54 taget en blodprøve fra tiltalte. I
blodprøven blev der fundet en mindsteværdi på 1,93 promille alkohol.

Tiltalte har forklaret om sine personlige forhold.

Tiltalte er tidligerede straffet 7 gange for spirituskørsel, herunder 6 gange i
frakendelsestiden senest:

ved Vordingborg rets dom af 16. august 2000 med fængsel i 3 måneder og
frakendt førerretten for bestandig for overtrædelse af straffelovens § 244
og § 123 samt færdselslovens § 53, stk. 1, og § 117, stk. 6.



/

Side 3/4

ved Vordingborgs rets dom af 13. november 2000 med fængsel i 60 dage,
betinget med vilkår om alkoholistbehandling, prøvetid 2 år og fraken-
delse af førerretten for bestandig for overtrædelse af færdselslovens §
117, stk. 1, jf. § 53, stk. 1, og § 117, stk. 6

ved Østre landsrets dom af 9. august 2001 med fængsel i 3 måneder og fra-
kendelse af førerretten for bestandig for overtrædelse af straffelovens §
165, § 285, jf. § 279, lov om euforiserende stoffer § 27, stk. 1, jf. § 2, stk.
2, liste A, nr. 1, færdselslovens § 117, stk. 6 og våbenlovens § 10, stk. 3,
jf. § 4, stk. 2, jf. straffelovens § 89.

ved Retten i Nykøbing Falsters dom af 17. august 2007 med fængsel i 30
dage og frakendelse af føreretten i 10 år for overtrædelse af færdselslo-
vens § 117m, stk. 2, nr. 5, jf. § 53, stk. 1, og § 117 a, stk. 2, nr. 2.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 6 måneder, jf. færdselslovens § 117, jf. § 53,
stk. 1 og § 117a, stk. 2, nr. 2

Retten har lagt vægt på, at der er tale om to tilfælde af 8. gangs spirituskør-sel
i frakendelsetiden, herunder at kørslerne er fortaget med promiller på
henholdsvis 1,93 og 2,37 i egen bil, som tiltalte efter sin egen forklaring er-
hvervede få måneder efter, at han ved den seneste dom af 17. august 2007 ved
Retten i Nykøbing Falster blev dømt for spirituskørsel i frakendelsesti-den.
Efter en samlet vurdering har retten således anvendt fuldstændig komulati-on,
idet en 8. gangs kørsel i frakendelsestiden med en promille over 2,0 (forhold
1) isoleret set kan udmåles til 100 dage, og en 8. gangs kørsel i fra-
kendelsestiden med en promille på under 2,0 (forhold 3) isoleret set kan ud-
måles til 80 dage.

Tiltalte frakendes retten til at føre motordrevet køretøj, hvortil der kræves
kørekort, i 10 år fra endelig dom, jf. færdselslovens § 126, stk. 1, nr. 1, jf. §
128.

Retten tager påstanden om konfiskation til følge, jf. færdselslovens § 133 a,
stk. 1.

Thi kendes for ret:

Tiltalte skal straffes med fængsel i 6 måneder.

Tiltalte skal frakendes retten til at føre motordrevet køretøj, hvortil der kræ-



/

Side 4/4

ves kørekort i 10 år fra endelig dom.

Hos tiltalte konfiskeres en personbil mrk. Mitsubishi, tidligere Reg. nr..

Tiltalte skal betale sagens omkostninger.

Dommer